section_heading: Kontroverze
paragraph_text: Joško Buljan, novinar i bivši časnik hrvatske vojne obavještajne službe angažiran u Središnjici elektroničkog izviđanja Ministarstva obrane Republike Hrvatske objavljuje 2013. godine članak u kojem, na temelju saznanja iz ondašnjeg angažmana na obavještajnim poslovima, iznosi prosudbu da su te snage trebale biti raspoređene po linijama koje provedbom Operacije Vaganj 95 uspiju zauzeti vojne snage bosanskih i hrvatskih Srba. To se zaključuje jer su britanske i francuske snage iskrcane s brodova uz objašnjenja da će biti korištene radi zaštite bošnjačkih civila na području Srebrenice Žepe, Goražda, Bihaća i drugdje - ali su začudo bile raspoređene na području Tomislavgrada (tj. na području gdje je, kako se kasnije saznalo, trebalo biti težište djelovanja srpskih snaga u Operaciji Vaganj 95) i najavile da će prijeći i na područje Republike Hrvatske. Znakovito je da te snage - čiji su časnici tvrdili da su došli braniti, među ostalim, Srebrenicu - uopće nisu reagirale u vrijeme dok se događao Genocid u Srebrenici 13. – 19. srpnja 1995. godine.